Nogtans lees ons iets spesiaals oor Josef. Hy is �n nakomeling van Dawid. Hy kom uit die koninklike familie. Ons sien hier hoe hierdie familie verarm het. Ons sien hier dat hulle nie meer die mag het nie. Die HERE wil nogtans dat die beloofde Verlosser uit hierdie huis gebore word. Hy wil dat Christus in die lyn van Dawid staan. Ons sien hier hoe die HERE altyd Sy beloftes vervul. Ook hierdie belofte: �In die dag sal Ek die vervalle hut van Dawid weer oprig, en Ek sal sy skeure toebou en sy puinhope herstel en Ek sal dit opbou soos in die ou tyd�. Amos 9:11